Document ID: 32004R1845

32004R1845
L 322/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1845/2004 НА КОМИСИЯТА
от 22 октомври 2004 година
за допълване на приложението към Регламент (ЕО) № 2400/96 на Комисията относно вписването на някои означения в „Регистъра на защитените наименования за произход и защитените географски указания“ (Tergeste, Lucca, Miele della Lunigiana и Άγιος Ματθαίος Κέρκυρας (Agios Mathaios Kerkyras)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. относно защитата на географските указания и наименованията за произход на селскостопанските и хранителните продукти (1), и по-специално член 6, параграфи 3 и 4 от него,
като има предвид, че:
(1)
Съгласно член 5 от Регламент (ЕИО) № 2081/92 на Съвета Италия е изпратила на Комисията заявления за регистрирането на означенията „Tergeste“, „Miele della Lunigiana“ и „Lucca“ като наименования за произход; Гърция е изпратила на Комисията заявление за регистрирането на означението Άγιος Ματθαίος Κέρκυρας (Agios Mathaios Kerkyras) като географско указание.
(2)
В съответствие с член 6, параграф 1 от въпросния регламент е било констатирано, че заявленията отговарят на всичките изисквания, определени в тях, и по-специално, че съдържат цялата информация, която е необходима, в съответствие с член 4 от него.
(3)
Никаква декларация за възражение, по смисъла на член 7 от Регламент (ЕИО) № 2081/92 на Съвета, не е била изпратена на Комисията след публикуването в Официален вестник на Европейския съюз (2) на означенията, включени в приложението към настоящия регламент.
(4)
Следователно тези означения заслужават да бъдат вписани в „Регистър на защитените наименования за произход и защитените географски указания“ и да бъдат защитени на общностно равнище като защитено наименование за произход или защитено географско указание.
(5)
Приложението към настоящия регламент допълва приложението към Регламент (ЕО) № 2400/96 на Комисията (3),
ПРИЕ НАСТОЯЩИЯ РЕГЛАМЕНТ:
Член 1
Означенията, включени в приложението към настоящия регламент, се добавят в приложението към Регламент (ЕО) № 2400/96 на Комисията и се вписват като защитени наименования за произход (ЗНП) или защитено географско указание (ЗГУ) в „Регистър на защитените наименования за произход и защитените географски указания“, както е предвидено в член 6, параграф 3 от Регламент (ЕИО) № 2081/92 на Съвета.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 октомври 2004 година.

Labels: 3
18
17